ระเบียบคณะกรรมการกิจการโทรคมนาคมแห่งชาติระเบียบคณะกรรมการกิจการโทรคมนาคมแห่งชาติว่าด้วยค่าตอบแทนและค่าใช้จ่ายสำหรับการปฏิบัติงานของคณะอนุกรรมการวิทยุกระจายเสียงและวิทยุโทรทัศน์พ.ศ. ๒๕๕๒[๑] โดยที่เป็นการสมควรกำหนดค่าตอบแทนและค่าใช้จ่ายสำหรับการปฏิบัติงานของคณะอนุกรรมการวิทยุกระจายเสียงและวิทยุโทรทัศน์เพื่อให้มีความเหมาะสมสอดคล้องกับภารกิจและความจำเป็นที่ต้องใช้ผู้ทรงคุณวุฒิที่มีความรู้ความสามารถความเชี่ยวชาญเป็นพิเศษในด้านกิจการกระจายเสียงและกิจการโทรทัศน์ กฎหมายเศรษฐศาสตร์ วารสารศาสตร์ นิเทศศาสตร์และสื่อสารมวลชน เทคโนโลยีสารสนเทศ และอื่น ๆที่จะเป็นประโยชน์ต่อการดำเนินงานภายใต้พระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑อาศัยอำนาจตามความในมาตรา๕๑ วรรคหนึ่ง (๒๑) และวรรคสอง มาตรา ๖๐ (๒)แห่งพระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียง วิทยุโทรทัศน์และกิจการโทรคมนาคม พ.ศ. ๒๕๔๓ และมาตรา ๗๘ และมาตรา ๗๙แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑คณะกรรมการกิจการโทรคมนาคมแห่งชาติ จึงออกระเบียบไว้ดังนี้ข้อ๑ ระเบียบนี้เรียกว่า ระเบียบคณะกรรมการกิจการโทรคมนาคมแห่งชาติว่าด้วยค่าตอบแทนและค่าใช้จ่ายสำหรับการปฏิบัติงานของคณะอนุกรรมการวิทยุกระจายเสียงและวิทยุโทรทัศน์พ.ศ. ๒๕๕๒ข้อ๒ระเบียบนี้ให้ใช้บังคับกับคณะอนุกรรมการวิทยุกระจายเสียงและวิทยุโทรทัศน์ข้อ๓ ให้นำระเบียบ หลักเกณฑ์ แนวปฏิบัติวิธีการเกี่ยวกับการงบประมาณ การเงิน และการพัสดุของสำนักงานคณะกรรมการกิจการโทรคมนาคมแห่งชาติ มาบังคับใช้โดยอนุโลม ข้อ๔ ในระเบียบนี้กทช. หมายความว่าคณะกรรมการกิจการโทรคมนาคมแห่งชาติอนุกรรมการ หมายความว่าอนุกรรมการวิทยุกระจายเสียงและวิทยุโทรทัศน์สำนักงาน หมายความว่า สำนักงานคณะกรรมการกิจการโทรคมนาคมแห่งชาติเลขาธิการ หมายความว่าเลขาธิการคณะกรรมการกิจการโทรคมนาคมแห่งชาติค่าใช้จ่ายสำหรับการปฏิบัติงาน หมายความว่าค่าใช้จ่ายในการเดินทางตามระเบียบสำนักงานคณะกรรมการกิจการโทรคมนาคมแห่งชาติว่าด้วยหลักเกณฑ์และวิธีการเกี่ยวกับค่าใช้จ่ายในการเดินทางไปปฏิบัติงาน พ.ศ. ๒๕๔๘และที่แก้ไขเพิ่มเติม และหมายความรวมถึงค่าใช้จ่ายอื่น ๆเพื่อสนับสนุนในการปฏิบัติงานของคณะอนุกรรมการข้อ๕ให้ประธานกรรมการกิจการโทรคมนาคมแห่งชาติรักษาการตามระเบียบนี้และให้มีอำนาจพิจารณาวินิจฉัยปัญหาการปฏิบัติตามระเบียบนี้หมวด ๑ค่าตอบแทน ข้อ๖ อนุกรรมการให้มีสิทธิได้รับค่าตอบแทนเป็นเบี้ยประชุมเดือนละไม่เกินสี่ครั้งตามอัตราที่กำหนดท้ายระเบียบนี้ข้อ๗ ให้ประธานอนุกรรมการมีสิทธิได้รับเบี้ยประชุมเพิ่มขึ้นอีกหนึ่งในสี่ของอัตราเบี้ยประชุมที่อนุกรรมการมีสิทธิได้รับแล้วแต่กรณีในกรณีที่ประธานอนุกรรมการไม่สามารถเข้าร่วมประชุมได้ให้อนุกรรมการผู้ที่ทำหน้าที่เป็นประธานในที่ประชุมแทนประธานอนุกรรมการได้รับเบี้ยประชุมในอัตราเดียวกับประธานอนุกรรมการ ตามที่กำหนดในวรรคหนึ่งแล้วแต่กรณีข้อ๘ เลขานุการ ผู้ช่วยเลขานุการในคณะอนุกรรมการ ให้มีสิทธิได้รับเบี้ยประชุมเท่ากับอนุกรรมการตามที่กำหนดไว้ในข้อ๗ในกรณีที่อนุกรรมการผู้ใดเป็นเลขานุการหรือผู้ช่วยเลขานุการด้วยให้เบิกเบี้ยประชุมได้เพียงตำแหน่งเดียวหมวด ๒ค่าใช้จ่ายสำหรับการปฏิบัติงาน ข้อ๙ ให้อนุกรรมการ เลขานุการผู้ช่วยเลขานุการ แล้วแต่กรณีมีสิทธิได้รับค่าใช้จ่ายสำหรับการปฏิบัติงานตามอัตราที่กำหนดไว้ท้ายระเบียบนี้ให้บุคคลซึ่งมิได้เป็นอนุกรรมการเลขานุการ ผู้ช่วยเลขานุการที่ได้รับการแต่งตั้งหรือมอบหมายจากคณะอนุกรรมการให้ช่วยปฏิบัติงานของคณะอนุกรรมการแล้วแต่กรณีเบิกค่าใช้จ่ายสำหรับการปฏิบัติงานได้ตามอัตราที่กำหนดไว้ท้ายระเบียบนี้บทเฉพาะกาล ข้อ๑๐ การปฏิบัติงานใด ๆที่คณะอนุกรรมการได้ปฏิบัติตามพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ คำสั่งคณะกรรมการกิจการโทรคมนาคมแห่งชาติภายใต้พระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑ก่อนระเบียบฉบับนี้ใช้บังคับ ให้ถือว่าเป็นการปฏิบัติงานตามระเบียบนี้ข้อ๑๑ การปฏิบัติงานใด ๆ ตามข้อ ๑๐ที่คณะอนุกรรมการได้ปฏิบัติงานไปก่อนวันที่ระเบียบนี้ใช้บังคับ ให้คณะอนุกรรมการมีสิทธิได้รับค่าตอบแทนจากการปฏิบัติงานดังกล่าวโดยให้ใช้อัตราตามที่กำหนดไว้ในระเบียบนี้ประกาศ ณ วันที่ ๒๖มกราคม พ.ศ. ๒๕๕๒พลเอก ชูชาติ พรหมพระสิทธิ์ประธานกรรมการกิจการโทรคมนาคมแห่งชาติ[เอกสารแนบท้าย]๑.อัตราค่าตอบแทน (เบี้ยประชุม) คณะอนุกรรมการวิทยุกระจายเสียงและวิทยุโทรทัศน์๒.อัตราค่าใช้จ่ายสำหรับการเดินทางไปปฏิบัติงานในประเทศของคณะอนุกรรมการวิทยุกระจายเสียงและวิทยุโทรทัศน์(ดูข้อมูลจากภาพกฎหมาย)นภาพร/ผู้จัดทำ๒๓ พฤษภาคม ๒๕๕๖วิชพงษ์/ตรวจ๓๑ พฤษภาคม ๒๕๕๖[๑] ราชกิจจานุเบกษาเล่ม ๑๒๗/ตอนพิเศษ ๓๖ ง/หน้า ๖/๒๓ มีนาคม ๒๕๕๓